Esports presenta el VI Gran Fons de Muntanya Ciutat de Sagunt i III 12 km Castell Ciutat de Sagunt
25 d’abril 2018

![](/media/batbthlr/41_c_img_6042_cuerpo.jpg)  
  

Hui s’han presentat el VI Gran Fons de Muntanya Ciutat de Sagunt i el III 12 km Castell Ciutat de Sagunt. A la presentació han assistit els representants del Club Atletisme Sagunt, així com el regidor d’Esports, Miguel Chover, i l’alcalde de Sagunt, Quico Fernández. Este és el 6é any que es realitza el Gran Fons, i el Club Atletisme Sagunt segueix apostant per les proves clàssiques de l’esdeveniment, com són el Gran Fons de 24 km, la carrera de 12 km i la Xiqui Pujada, que aquest any fa la quarta edició.

  

L’esdeveniment es realitzarà el pròxim dimarts, 1 de maig, i començarà a les 9.00 h. Esta serà l'hora d’eixida del Gran Fons i de la carrera 12 km, les quals passaran tant per sendes de muntanya com llocs emblemàtics de la localitat. Ambdues carreres tindran premis per als classificats. En les dos curses participaran categories de Sénior, Veterans, Local i Absoluta, encara que per al Gran Fons també hi haurà categories de Clubs i de Diversitat Funcional, i categoria Júnior en la carrera 12 km. Les proves tindran línia d’eixida i de meta en la plaça Major de Sagunt.

  

El Club Atletisme Sagunt també disposarà d'assistència mèdica en la línia de meta, així com punts d’avituallament repartits pels recorreguts de les carreres. A més, també s’efectuaran talls de carrers, tot perquè la prova es desenvolupe amb la màxima normalitat possible.

  

La inscripció a estes carreres es pot efectuar fins al 30 d’abril, ja siga en la pàgina web SportManiacs, o en el procediment detallat en la pàgina web del Club Atletisme Sagunt, amb un preu de 12 euros.

  

**Torna la Xiqui Pujada**

  

La Xiqui Pujada és una de les proves clàssiques d’este Gran Fons, i sempre ha tingut molt bon acolliment a causa del seu caràcter familiar. Estes carreres curtes i no competitives estan destinades als xiquets i xiquetes d’entre 0 i 12 anys, i són una de les apostes del Club Atletisme Sagunt per a transmetre uns hàbits esportius saludables i divertits. A més, tots els participants de la Xiqui Pujada rebran, com a obsequi, una medalla i una bossa del corredor.

*   [](http://www.facebook.com/sharer.php?u=https://aytosagunto.es/va/actualitat/esports-presenta-el-vi-gran-fons-de-muntanya-ciutat-de-sagunt-i-iii-12-km-castell-ciutat-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/esports-presenta-el-vi-gran-fons-de-muntanya-ciutat-de-sagunt-i-iii-12-km-castell-ciutat-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/esports-presenta-el-vi-gran-fons-de-muntanya-ciutat-de-sagunt-i-iii-12-km-castell-ciutat-de-sagunt/ "Linked In")
*   [](mailto:?body=https://aytosagunto.es/va/actualitat/esports-presenta-el-vi-gran-fons-de-muntanya-ciutat-de-sagunt-i-iii-12-km-castell-ciutat-de-sagunt/)